योन लङलाई गोर्खा कप
योन लङ एफसीले स्काई ड्रागन एसिया प्यासिफिक तेस्रो गोर्खा कप फुटबल प्रतियोगिता जितेको छ । हङकङमा भएको प्रतियोगितामा योन लङले फाइनलमा जीआई एफसीलाई २–० ले पराजित गर्‍यो ।
काठमाडौँ — योन लङ एफसीले स्काई ड्रागन एसिया प्यासिफिक तेस्रो गोर्खा कप फुटबल प्रतियोगिता जितेको छ । हङकङमा भएको प्रतियोगितामा योन लङले फाइनलमा जीआई एफसीलाई २–० ले पराजित गर्‍यो ।योन लङको ओ–हिङ मैदानमा भएको सेभेन ए साइड प्रतियोगितामा रजत लिम्बू र विशाल गुरुङले गोल गर्दै योन लङलाई विजयी बनाए । नेपाली समुदायका १८ टिमले प्रतिस्पर्धा गरेको प्रतियोगिताको सेमिफाइनलमा योन लङले युवा एफसीलाई १–० ले हराएको थियो । जीआईले भने ज्योति एफसीसँगको खेल पेनाल्टी सुटआउटमा जितेको थियो । गोर्खा ब्वाइज हङकङको आयोजनामा भएको प्रतियोगितामा विजेतालाई २२ हजार र दोस्रो हुनेलाई ११ हजार हङकङ डलर प्रदान गरिएको थियो ।